****

**ΕΛΛΗΝΙΚΗ ΔΗΜΟΚΡΑΤΙΑ** Άγιος Κήρυκος, 25/4/2025

**ΔΗΜΟΣ ΙΚΑΡΙΑΣ**

**ΓΡΑΦΕΙΟ ΔΗΜΑΡΧΟΥ**

**Ταχ. Δ/νση:** Άγιος Κήρυκος, Ικαρία

**Ταχ. Κωδ:** 83300

**Τηλ.:**2275350401-9

**E-mail :**info@ikaria.gov.gr

**Προγραμματισμένη Διακοπή υδροδότησης στον Άγιο Κήρυκο**

 Ενημερώνουμε ότι στα πλαίσια εκσυγχρονισμού των δικτύων ύδρευσης και των παρεχόμενων υπηρεσιών προς τους πολίτες, ο Δήμος Ικαρίας προχωρά στην αντικατάσταση 8.500 συμβατικών υδρομετρων με ψηφιακά υδρόμετρα που διαθέτουν ενσωματωμένη διάταξη μετάδοσης δεδομένων.

 Η αντικατάσταση των υδρομετρων θα πραγματοποιηθεί χωρίς καμία οικονομική επιβάρυνση για τους πολίτες. Οι εργασίες αντικαταστάσεις των υδρομετρων αρχίζουν από τον οικισμό του Αγιου Κηρύκου .

 Τα οφέλη των νέων ηλεκτρονικών υδρομετρων.

Ακρίβεια στις μετρήσεις: Τα ηλεκτρονικά υδρόμετρα παρέχουν πιο αξιόπιστες μετρήσεις της κατανάλωσης νερού.

Αυτόματη καταγραφή δεδομένων: Δυνατότητα απομακρυσμένης ανάγνωσης και καταγραφής των δεδομένων, μειώνοντας την ανάγκη για φυσική παρουσία.

Άμεση ανίχνευση διαρροών: Τα ηλεκτρονικά υδρόμετρα μπορούν να ανιχνεύσουν διαρροές στο δίκτυο πιο γρήγορα, βοηθώντας στην αποφυγή απώλειας νερού και στη μείωση του κόστους.

 Στα πλαίσια των εργασιών αντικατάστασης την Δευτέρα 28/4 και την Τρίτη 29/4, θα γίνει διακοπή υδροδότησης σε τμήμα του οικισμού του Αγιου Κηρυκου, *(από το αρχαιολογικό μουσείο και κάτω)* από τις 8:00 εως τις 14:00.

 Παράλληλα ενημερώνουμε ότι εκτελούνται εργασίες καθαρισμού των δεξαμενών σε διάφορους οικισμούς. Στα πλαίσια αυτών των εργασιών την Δευτέρα 28/4 θα γίνει διακοπή υδροδότησης στους οικισμούς των Θερμων και του Φάρου από τις 8:00 εως τις 14:00 .